अफ्रीकन यूजर ने कहा- आप बहुत सुंदर मां तो हैं ही, अब भी बढ़िया डांस करती हैं
Madhuri Dixit showcase her exceptional dancing skills in a social media video - माधुरी दीक्षित ने सोशल मीडिया पर अपनी डांस वीडियो शेयर की है। वीडियो में माधुरी ए आर रहमान के तमिल गाने ओट्टागथाई कट्टीको पर साड़ी पहनकर डांस करती नजर आ रही हैं। इस गाने की बीट्स के साथ माधुरी एक्सप्रेशंस के साथ ठुमके लगा रही हैं।
हाल ही में माधुरी दीक्षित ने सोशल मीडिया पर अपनी डांस वीडियो शेयर की है। वीडियो में माधुरी ए आर रहमान के तमिल गाने ओट्टागथाई कट्टीको पर साड़ी पहनकर डांस करती नजर आ रही हैं। इस गाने की बीट्स के साथ माधुरी अपने एक्सप्रेशंस को सिंक करते हुए ठुमके लगा रही हैं।
माधुरी ने साड़ी पहनकर लगाए ठुमके 
सोशल मीडिया पर वीडियो शेयर करते हुए माधुरी ने लिखा कि उन्होंने बाहर जाने से पहले छोटा सा डांस ब्रेक लिया है। वीडियो में माधुरी ने ब्लैक साड़ी को बीज कलर के ब्लाउज के साथ पेयर किया है। उन्होंने अपने बाल खुले रखे हैं और सिंपल मेकअप किया है। उन्होंने साड़ी के साथ एक बेल्ट भी लगाया हुआ है। इस लुक में माधुरी काफी एलिगेंट लग रही हैं।
यूजर्स ने की माधुरी के डांस की तारीफ 
उनके इस वीडियो पर उनके फैंस लगातार कमेंट कर रहे हैं।
वीडियो पर एक अफ्रीकन यूजर ने लिखा- आप बहुत सुंदर मां होने के साथ-साथ अब तक इतनी अच्छी डांसर भी हैं। वहीं एक यूजर ने लिखा- उम्र वाकई में सिर्फ एक नंबर ही है।
